Ռուբեն Յոլյանի անվան արյունաբանական կենտրոն

ՀՀ ԱՆ պրոֆ. Ռ. Հ. Յոլյանի անվան արյունաբանական կենտրոն, արյունաբանության և փոխներարկաբանության ոլորտում խոշոր գիտա-հետազոտական կենտրոն Երևանում։

Պատմություն
1930-ական թվականներին պրոֆեսոր Ա. Ա. Բաղդասարովի առաջարկով և ղեկավարությամբ մասնագետների հատուկ խումբ է ժամանում Երևան դոնորության քարոզչության և արյան ծառայության կազմակերպման նպատակով և Երևանում ստեղծվում է Արյան փոխներարկման կոմիտեն, որը 1933 թվականին վերափոխվում է Մոսկվայի Արյունաբանության և արյան փոխներարկման գիտահետազոտական կենտրոնական ինստիտուտի մասնաճյուղի, որի ղեկավար է նշանակվում Ռուբեն Յոլյանը։ Արյունաբանության և արյան փոխներարկման այս կառույցը սերտորեն առնչվում է 1926 թվականին հիմնադրված Մոսկվայի Արյունաբանության և արյան փոխներարկման կենտրոնական գիտահետազոտական ինստիտուտի հետ։ 
 
1939 թվականից Մոսկվայի Արյան փոխներարկման ինստիտուտի հայկական մասնաճյուղը գործում է որպես Արյան փոխներարկման Հայաստանի հանրապետական կայան, բացվում են արյան փոխներարկման բաժանմունքներ Ս. Թովմասյանի ղեկավարությամբ՝ Լենինականում և Ե. Ասլանյանի ղեկավարությամբ՝ Կիրովականում։

Երևանում, 1947 թվականի մարտի 17-ին, Մինիստրների Խորհրդի հատուկ որոշմամբ Արյան փոխներարկման կայանի հիման վրա ստեղծվում է Արյունաբանության և արյան փոխներարկման գիտահետազոտական ինստիտուտը, ներկայումս՝ Հայաստանի Հանրապետության Առողջապահության նախարարության պրոֆեսոր Ռ. Հ. Յոլյանի անվան Արյունաբանական կենտրոն (ԱԿ), որը Խորհրդային Միությունում գործող նմանատիպ հինգ մասնագիտացված բուժհաստատություններից մեկն էր։ Ինստիտուտն արյունաբանության և փոխներարկաբանության ոլորտում խոշոր գիտահետազոտական կենտրոն է, հանդիսանալով գիտական, գիտամեթոդական և համակարգող համալիր բուժհաստատություն ամբողջ հանրապետության արյան ծառայության համար։

Կենտրոնի ղեկավարներ 
 1947-1955 թթ. -Արյունաբանության և արյան փոխներարկման գիտահետազոտական ինստիտուտի առաջին տնօրենը եղել է անվանի վիրաբույժ և հասարակական գործիչ Ռուբեն Հովսեփի Յոլյանը, որի անունով էլ կոչվում է ինստիտուտը, ներկայումս՝ Արյունաբանական կենտրոնը։
 1956-1972 թթ.- Քամեր Անտոնի Անտոնյան
 1973-1988 թթ.- Արմիկ Մելիքսեթի Եղիկյան
 1988-1990 թթ.- Միհրան Կոնստանտինի Նազարեթյան
 1990-1992 թթ.- Արմեն Իսահակի Իսահակյան
 1992-2001 թթ.-Արմեն Ռոմանի Երեմյանց
 2001-2018 թթ. - Սմբատ Սարգսի Դաղբաշյան
 2018 թվականից Սամվել Հովհաննեսի Դանիելյան

Կենտրոնի ղեկավար կազմ 
 Կենտրոնի տնօրեն - Ս. Հ. Դանելյան
 Կենտրոնի բուժական գժով փոխտնօրեն - Կ. Հ. Մելիքսեթյան
 Ընդհանուր հարցերով փոխտնօրեն - Ն. Ա. Մելքիկյան
 Կենտրոնի արյան գծով փոխտնօրեն - Մ. Լ. Հակոբյան
 Հայաստանի մանկական քաղցկեղի և արյան հիվանդությունների կենտրոնի ղեկավար - Գ. Ն. Թամամյան
 Մեծահասակների արյան հիվանդությունների կենտրոնի ղեկավար - Ա. Ա. Ոսկանյան
 Մեծահասակների սոլիդ ուռուցքների քիմիաթերապիայի կենտրոնի ղեկավար - Դ. Գ. Զոհրաբյան
 Հեմոֆիլիայի և թրոմբոզների կենտրոնի ղեկավար - Հ. Ս. Խաչատրյան
 Կենտրոնի գիտության գծով փոխտնօրեն - Ն. Ա. Ղազարյան
 Կենտրոնի ֆինանսատնտեսական գծով փոխտնօրեն - Ս. Գ. Պապիկյան

Հայաստանի Մանկական քաղցկեղի և արյան հիվանդությունների կենտրոն 
Հայաստանի մանկական քաղցկեղի և արյան հիվանդությունների կենտրոնը ստեղծվել է 2019թ-ի փետրվարին՝ ՀՀ ԱՆ պրոֆ. Ռ.Հ.Յոլյանի անվան Արյունաբանական կենտրոնի և ԵՊԲՀ Մուրացան հիվանդանոցային համալիրի քիմիաթերապիայի կլինիկայի մանկական արյունաբանական և ուռուցքաբանական ծառայությունների միացման արդյունքում։

2019թ ապրիլին Կենտրոնը՝ առաջինն աշխարհում, միացել է աշխարհահռչակ Սուրբ Հուդայի մանկական հետազոտական հիվանդանոցի Գլոբալ ալյանսին։

Ծանոթագրություններ

Արտաքին հղումներ 
ՊՐՈՖ. Ռ.Օ. ՅՈԼՅԱՆԻ ԱՆՎԱՆ ԱՐՅՈՒՆԱԲԱՆԱԿԱՆ ԿԵՆՏՐՈՆ
Ռ. Յոլյանի անվան արյունաբանական կենտրոնի ռեգիստրում հաշվառված 282 հիվանդներից 82-ը անչափասներ են

Գիտահետազոտական ինստիտուտներ
Հայաստանի առողջապահություն
1947 հիմնադրումներ